ལན།འདིའི་སྐབས་ཀྱི་འཇའ་ལུས་ནི།བསྐྱེད་རྫོགས་དང་རྩ་རླུང་ཐིག་གསུམ་ལ་གོམ་པ་མཐར་ཕྱིན་པ་ལས་བྱུང་ཞིང་།སྟོང་པ་བཞི་པའམ།དགའ་བ་བཞི་ལ་གོམ་འདྲིས་བྱུང་ལ་ལས་གྲུབ་པ།ཡི་དམ་གང་ཡིན་པ་དེའི་སྐུ་རླུང་སེམས་ལས་གྲུབ་པར་དེར་སྒྱུ་ལུས་ཞེས།གསང་སྔགས་པ་སྐབས་རེ་ཡི་དམ་དུ་གནས་འགྱུར་རྒྱུ་ཡོད་པ་དེར།དངོས་པོའི་སྟོང་པའི་ཆ་ནས་འཇའ་ལུས་ཞེས་བཏགས་པར་སྙམ་ཞིང་།རྫོགས་ཆེན་གྱི་འཇའ་ལུས་འཕོ་ཆུང་ནི།ཚེ་འདིར་ཁྲེགས་ཆོད་ལ་བརྟན་པ་ཐོབ་ཅིང་ཐོད་རྒལ་གྱི་སྣང་བ་བཞི་ལ་གོམ་འདྲིས་གང་འཚམས་ཡོད་པ་ཞིག་འདས་གྲོངས་སྐབས།སྐུ་གདུང་འོད་དུ་ཡལ་བའམ།སྐུ་གདུང་གྲུ་གང་ཙམ་བྲི་བ་དག་སངས་རྒྱས་པའི་རྟགས་འབྲིང་པོར་ངོས་འཛིན་ལ།དེ་ལས་འཕགས་པའི་འཇའ་ལུས་འཕོ་བ་ཆེན་པོ་ནི།ཚེ་འདིར་ཁྲེགས་ཆོད་ལ་བརྟན་པ་ཐོབ་ཅིང་སྣང་བ་བཞི་ཟད་སར་འཁྱོལ་བ་ལ་རྟེན་ནས།ཕུང་པོ་སྤྲུལ་བསྒྱུར་ནུས་ཤིང་སྐྱེ་འཆི་ལ་རང་དབང་ཐོབ་པ་ཏ་པུ་ཧྲི་ཙ་ལྟ་བུ་ཡིན་སྙམ།དེ་དག་གི་ལུང་ནི།མ་རྒྱུད་སངས་རྒྱས་རྒྱུད་གསུམ་ལས་འབྲས་བུ་རྫོགས་སངས་རྒྱས་པའི་རྒྱུད་རྣམས་ནས་གསལ།།